pythainlp/thai-wiki-dataset-v4 huggingface dataset:
บีเอ็มดับเบิลยู Z4 (G29)

บีเอ็มดับเบิลยู Z4 (G29) เป็นรถเปิดประทุนสองประตูที่ผลิตโดยบีเอ็มดับเบิลยู ผู้ผลิตรถยนต์สัญชาติเยอรมัน ซึ่งได้รับการเปิดตัวใน ค.ศ. 2018 โดยเป็นรุ่นต่อจาก Z4 (E89) ทั้งนี้ Z4 (G29) เป็นรุ่นที่ห้าในวงศ์ตระกูลเดียวกัน นับเป็นการกลับมาของหลังคาซอฟต์ท็อปให้แก่รถสปอร์ต Z ซีรีส์
การพัฒนาและการเปิดตัว.
Z4 (G29) ได้รับการเปิดตัวที่งานเพบเบิลบีชกงกูรส์เดเลอกองซ์เมื่อวันที่ 23 สิงหาคม ค.ศ. 2018
ออกแบบโดยแคลวิน ลุก ที่เกิดในประเทศออสเตรเลีย รถยนต์รุ่นนี้มีพื้นฐานมาจากคอนเซปต์ Z4 ที่เปิดตัวเมื่อปีก่อน และได้รับการพัฒนาควบคู่ไปกับโตโยต้า ซูปร้า ยุคที่ห้าเนื่องจากความร่วมมือระหว่างบีเอ็มดับเบิลยูกับโตโยต้า ซึ่งการออกแบบได้รับแรงบันดาลใจจาก Z8 ทั้งนี้ Z4 ใช้แพลตฟอร์มอาร์คิเทกเจอร์ซึ่งสนับสนุนรถยนต์บีเอ็มดับเบิลยูส่วนใหญ่ และมีการกระจายน้ำหนัก 50:50 โดยสามารถลดน้ำหนักได้มากถึง 50 กก. (110 ปอนด์) เมื่อเทียบกับรุ่นก่อน ส่วนหลังคาเปิดประทุนแบบซอฟต์ท็อปบน Z4 (G29) ได้กลับมาแทนที่หลังคาแข็งแบบพับเก็บได้ของรุ่นก่อน หลังคาสามารถยกหรือลดระดับได้ภายใน 10 วินาทีที่ความเร็วสูงสุด 50 กม./ชม. (31 ไมล์ต่อชั่วโมง) กระโปรงหลังรถมีขนาดใหญ่กว่ารุ่นก่อน 50 เปอร์เซ็นต์ และมีความจุ 281 ลิตร (9.9 ลูกบาศก์ฟุต) โดยใช้ระบบกันสะเทือนหลังแบบมัลติลิงก์
การเปิดตัว Z4 (G29) อย่างเป็นทางการได้เกิดขึ้นที่งานปารีสมอเตอร์โชว์ 2018 ในเดือนตุลาคม และรถดังกล่าวได้วางจำหน่ายในเดือนมีนาคม ค.ศ. 2019
อุปกรณ์.
รุ่นเอสไดร์ฟมีจำหน่ายในสายสปอร์ตหรือแพ็คเกจเอ็มสปอร์ต ระบบช่วยเหลือผู้ขับขี่ที่มีให้เลือก ได้แก่ ระบบควบคุมความเร็วอัตโนมัติ, ระบบเตือนการเปลี่ยนเลน, ระบบช่วยจอดรถ และการเตือนการชนพร้อมระบบเบรก
Z4 มาพร้อมกับจอแสดงผลขนาด 10.25 นิ้วพร้อมไอไดรฟ์ 7.0 รถยนต์รุ่นนี้พร้อมให้บริการด้วยบริการบีเอ็มดับเบิลยู คอนเน็คเต็ดไดรฟ์ ซึ่งช่วยให้อัปเดตแผนที่นำทางและระบบปฏิบัติการผ่านทางอากาศได้ ส่วนคุณสมบัติกุญแจดิจิทัลช่วยให้ปลดล็อกและสตาร์ทรถด้วยสมาร์ทโฟน และสามารถแชร์การเข้าถึงกับผู้อื่นได้ นอกจากนี้ ยังมีแผงหน้าปัดดิจิทัลที่ปรับแต่งได้ (เรียกว่าบีเอ็มดับเบิลยู ไลฟ์ค็อกพิตโปรเฟสชันแนล)
ความปลอดภัย.
Z4 2019 ได้รับห้าดาวโดยรวมในการทดสอบยูโร เอ็นแคป
เขตหลัวหู

เขตหลัวหู  เป็นเขตของเชินเจิ้น มณฑลกวางตุ้ง ประเทศจีน เป็นหนึ่งในสี่เขตในเขตเศรษฐกิจพิเศษเชินเจิ้น ตั้งอยู่ทางเหนือของเขตดินแดนใหม่ของฮ่องกง และติดกับแม่น้ำเชินเจิ้นทางตอนใต้ โดยรอบล้อมด้วยเขตฝูเถียน เขตหลงฮว่า เขตหลงกัง และเขตหยันเถียน มีพื้นที่ทั้งหมด 78.89 ตารางกิโลเมตร และจากการสำมะโนประชากรในปี ค.ศ. 2018 มีประชากร 1,039,900 คน
ประวัติ.
เขตหลัวหูเป็นเขตแรกของเชินเจิ้น ก่อตั้งขึ้นในเดือนตุลาคม ค.ศ. 1979 ในช่วงแรกของการก่อสร้างเขตมีการปรับระดับเนินเขาหลายแห่งเพื่อสร้างสิ่งอำนวยความสะดวกด้านโครงสร้างพื้นฐาน ในเดือนพฤศจิกายน ค.ศ. 1997 ได้มีจัดตั้งเขตหยันเถียนขึ้นเป็นเขตปกครองอิสระ
กีฬาจักรยานในโอลิมปิกฤดูร้อน 2020 – สปรินท์ บุคคลชาย

การแข่งขันกีฬาจักรยานในโอลิมปิกฤดูร้อน 2020 – สปรินท์ บุคคลชาย เป็น 1 ใน 22 รายการแข่งขันจักรยานที่โตเกียว ประเทศญี่ปุ่น จะจัดขึ้นระหว่างวันที่ 4-6 สิงหาคม พ.ศ. 2564 ที่อิซุเวโลโดรม นักปั่นจักรยาน 30 คนจาก 18 ประเทศ เตรียมลงแข่งขัน
กีฬาจักรยานในโอลิมปิกฤดูร้อน 2020 – จักรยานทางไกล บุคคลชาย

การแข่งขันกีฬาจักรยานในโอลิมปิกฤดูร้อน 2020 – โรดเรซ บุคคลชาย เป็น 1 ใน 22 รายการแข่งขันจักรยานที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม พ.ศ. 2564 ที่นวอุทยานพระราชวังหลวงโตเกียว นักปั่นจักรยาน 130 คนจาก 57 ประเทศ เตรียมลงแข่งขัน
วัดใหม่สุวรรณภูมาราม

วัดใหม่สุวรรณภูมาราม เดิมเป็นวัดหลวง ตั้งอยู่ในหลวงพระบาง แขวงหลวงพระบาง ประเทศลาว ตั้งอยู่ใกล้พระราชวังหลวงพระบาง (หอคำ) มากที่สุด ถือเป็นวัดที่ใหญ่ที่สุดของหลวงพระบาง สร้างโดยเจ้าอนุรุทธและเจ้ามันธาตุราช เป็นที่ประทับของสมเด็จพระสังฆราชของลาวจนถึงสิ้นสมัยราชอาณาจักร
สมัยเจ้ามันธาตุราชได้มีการสร้างพระพุทธรูป พระธาตุ หอขวาง และสมัยพระเจ้ามหินทรเทพนิภาธร โปรดให้สร้างระเบียงคดเพิ่มเติม เป็นต้น วัดเคยเป็นที่ประดิษฐานพระบาง และใช้เป็นที่ประกอบพระราชพิธีถือน้ำพระพิพัฒน์สัตยา 
สิมของวัดเป็นแบบผสมผสานหลายสกุลช่างเข้าด้วยกัน เป็นสิมแบบโอ่โถงอยู่ในผังสี่เหลี่ยมผืนผ้าที่เกือบจะคล้ายกับสี่เหลี่ยมจัตุรัส มีขนาดใหญ่ สูงโปร่ง เครื่องประกอบหลังคา มีช่อฟ้า ใบระกา และหางหงส์อย่างอุโบสถศิลปะรัตนโกสินทร์ หลังคาแอ่นโค้ง มีโหง่และช่อฟ้า (สัตตะบูริพัน) ตกแต่งด้วยลายฟอกคำอย่างสิมแบบหลวงพระบาง หลังคามีการซ้อนชั้นแบบเชียงขวาง และมีคอสองแบบไทลื้อ ทวารบาล เช่น รูปเทวดาถือช่อดอกกระดันงา ตามแบบที่นิยมในศิลปะลาว ขณะเดียวกันก็มีรูปมังกรแบบจีนสลักไว้ด้านล่าง ส่วนภายในประดิษฐานพระพุทธรูปประธาน เป็นพระพุทธรูปทรงเครื่อง คนลาวเรียกว่า "พระเอ้" เป็นพระพุทธรูปทรงเครื่องต้นอย่างพระมหาจักรพรรดิ ศิลปะรัตนโกสินทร์ ส่วนผนังด้านในประดับพระพิมพ์ปิดทององค์เล็ก ๆ เป็นหมื่นองค์ มีภาพปูนปั้นปิดทองเรื่องพระเวสสันดรที่แฝงด้วยเรื่องราวการดำเนินชีวิตของชาวเมืองหลวงพระบาง ด้านหน้ายังปรากฏหอขวาง
กีฬาเรือแคนูในโอลิมปิกฤดูร้อน 2020 – แคนู 1 ฝีพาย สลาลอม บุคคลชาย

การแข่งขันกีฬาเรือแคนูในโอลิมปิกฤดูร้อน 2020 – แคนู 1 ฝีพาย สลาลอม บุคคลชาย (C-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 25-26 กรกฎาคม พ.ศ. 2564 ที่อุทยานคะไซริงกาอิ ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
กีฬาเรือแคนูในโอลิมปิกฤดูร้อน 2020 – แคนู 1 ฝีพาย สลาลอม บุคคลหญิง

การแข่งขันกีฬาเรือแคนูในโอลิมปิกฤดูร้อน 2020 – แคนู 1 ฝีพาย สลาลอม บุคคลหญิง (C-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 28-29 กรกฎาคม พ.ศ. 2564 ที่อุทยานคะไซริงกาอิ ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
กีฬาเรือแคนูในโอลิมปิกฤดูร้อน 2020 – คายัค 1 ฝีพาย สลาลอม บุคคลชาย

การแข่งขันกีฬาเรือแคนูในโอลิมปิกฤดูร้อน 2020 – คายัค 1 ฝีพาย สลาลอม บุคคลชาย (K-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 28-30 กรกฎาคม พ.ศ. 2564 ที่อุทยานคะไซริงกาอิ ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
กีฬาเรือแคนูในโอลิมปิกฤดูร้อน 2020 – คายัค 1 ฝีพาย สลาลอม บุคคลหญิง

การแข่งขันกีฬาเรือแคนูในโอลิมปิกฤดูร้อน 2020 – คายัค 1 ฝีพาย สลาลอม บุคคลหญิง (K-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 28-29 กรกฎาคม พ.ศ. 2564 ที่อุทยานคะไซริงกาอิ ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
กีฬาเรือแคนูในโอลิมปิกฤดูร้อน 2020 – แคนู 1 ฝีพาย สปรินท์ 200 เมตร บุคคลหญิง

การแข่งขันกีฬาเรือแคนูในโอลิมปิกฤดูร้อน 2020 – แคนู 1 ฝีพาย สปรินท์ 200 เมตร บุคคลหญิง (C-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 4-5 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
เครมลินแห่งคาซัน

เครมลินแห่งคาซัน  เป็นอดีตป้อมปราการหลักของประเทศรัสเซีย ตั้งอยู่ในเมืองคาซัน ป้อมปราการนี้สร้างขึ้นตามพระบรมราชโองการของซาร์อีวานที่ 4 แห่งรัสเซีย บนซากปราสาทเก่าของข่านแห่งคาซัน และใช้เวลาสร้างระหว่างคริสต์ศตวรรษที่ 10—16 สถานที่แห่งนี้ได้รับการประกาศให้เป็นแหล่งมรดกโลกใน ค.ศ. 2000
กีฬาเรือแคนูในโอลิมปิกฤดูร้อน 2020 – แคนู 1 ฝีพาย สปรินท์ 1,000 เมตร บุคคลชาย

การแข่งขันกีฬาเรือแคนูในโอลิมปิกฤดูร้อน 2020 – แคนู 1 ฝีพาย สปรินท์ 1,000 เมตร บุคคลชาย (C-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 6-7 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
กีฬาเรือแคนูในโอลิมปิกฤดูร้อน 2020 – แคนู 2 ฝีพาย สปรินท์ 500 เมตร บุคคลหญิง

การแข่งขันกีฬาเรือแคนูในโอลิมปิกฤดูร้อน 2020 – แคนู 2 ฝีพาย สปรินท์ 500 เมตร บุคคลหญิง (C-2) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 6-7 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
กีฬาเรือแคนูในโอลิมปิกฤดูร้อน 2020 – แคนู 2 ฝีพาย สปรินท์ 1,000 เมตร บุคคลชาย

การแข่งขันกีฬาเรือแคนูในโอลิมปิกฤดูร้อน 2020 – แคนู 2 ฝีพาย สปรินท์ 1,000 เมตร บุคคลชาย (C-2) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 2-3 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
กีฬาเรือแคนูในโอลิมปิกฤดูร้อน 2020 – คายัค 1 ฝีพาย สปรินท์ 200 เมตร บุคคลชาย

การแข่งขันกีฬาเรือแคนูในโอลิมปิกฤดูร้อน 2020 – คายัค 1 ฝีพาย สปรินท์ 200 เมตร บุคคลชาย (K-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 4-5 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
กีฬาเรือแคนูในโอลิมปิกฤดูร้อน 2020 – คายัค 1 ฝีพาย สปรินท์ 200 เมตร บุคคลหญิง

การแข่งขันกีฬาเรือแคนูในโอลิมปิกฤดูร้อน 2020 – คายัค 1 ฝีพาย สปรินท์ 200 เมตร บุคคลหญิง (K-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 2-3 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
กีฬาเรือแคนูในโอลิมปิกฤดูร้อน 2020 – คายัค 1 ฝีพาย สปรินท์ 500 เมตร บุคคลหญิง

การแข่งขันกีฬาเรือแคนูในโอลิมปิกฤดูร้อน 2020 – คายัค 1 ฝีพาย สปรินท์ 500 เมตร บุคคลหญิง (K-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 4-5 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
กีฬาเรือแคนูในโอลิมปิกฤดูร้อน 2020 – คายัค 1 ฝีพาย สปรินท์ 1,000 เมตร บุคคลชาย

การแข่งขันกีฬาเรือแคนูในโอลิมปิกฤดูร้อน 2020 – คายัค 1 ฝีพาย สปรินท์ 1,000 เมตร บุคคลชาย (K-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 2-3 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
กีฬาเรือแคนูในโอลิมปิกฤดูร้อน 2020 – คายัค 2 ฝีพาย สปรินท์ 500 เมตร บุคคลหญิง

การแข่งขันกีฬาเรือแคนูในโอลิมปิกฤดูร้อน 2020 – คายัค 2 ฝีพาย สปรินท์ 500 เมตร บุคคลหญิง (K-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 2-3 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
กีฬาเรือแคนูในโอลิมปิกฤดูร้อน 2020 – คายัค 2 ฝีพาย สปรินท์ 1,000 เมตร บุคคลชาย

การแข่งขันกีฬาเรือแคนูในโอลิมปิกฤดูร้อน 2020 – คายัค 2 ฝีพาย สปรินท์ 1,000 เมตร บุคคลชาย (K-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 4-5 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน.
<templatestyles src="Olympic schedule legend/styles.css"/>
เกี้ยว

เกี้ยว สำหรับเจ้านายเรียก พระเกี้ยว เป็นเครื่องประดับศีรษะของไทยชนิดหนึ่งมีลักษณะเป็นวงคล้ายพวงมาลัย ใช้สำหรับรัดผมหรือรัดจุก เพราะ "เกี้ยว" หากเป็นคำนามจะหมายถึงเครื่องประดับศีรษะหรือเครื่องสวมจุก หากเป็นคำกริยาจะมีความหมายว่าผูกหรือมัด เดิมใช้ดอกไม้หรือพวงมาลัยมาสวมรัดผมที่เกล้าให้สวยงาม เรียกว่ามาลา หรือพระมาลา แปลว่าดอกไม้ ในระยะหลังจึงพัฒนาเป็นวงดอกไม้ที่ทำจากโลหะ เช่น เงิน ทองคำ หรือนาค ตามฐานานุศักดิ์ของเจ้าของ คำว่า "พระมาลา" สำหรับเจ้านายจึงแปรความหมายเป็นหมวกไป เกี้ยวมีหลายประเภท เช่น เกี้ยวธรรมดา เกี้ยวดอกไม้ไหว และเกี้ยวแซม เป็นอาทิ ต่อมาชั้นสูงของไทยที่ไว้ผมยาวรวบผมที่ยาวให้สูงขึ้น ไม่ให้ดูรกรุงรัง และนำเงินหรือทองมาทำเป็นเกี้ยวให้ดูงามกว่าปรกติ และทำกระบังหน้ากันผมปรกลง ส่วนผู้ชายก็หาผ้ามาโพก เกี้ยวจึงวิวัฒนาการเป็นเครื่องประดับศีรษะคือลอมพอกและชฎา
เกี้ยวอีกรูปแบบหนึ่งเรียกว่า สนองเกล้า คือเกี้ยวที่มีสาแหรกคลุมมวยผม เป็นศิราภรณ์ของเจ้านายฝ่ายในตั้งแต่ยุคอาณาจักรอยุธยาเป็นต้นมา สนองเกล้ามีสาแหรกสี่ก้าน ประดับด้วยลายรักร้อยและลายพรรณพฤกษาทำจากเส้นทอง ขดเป็นกระเปาะฝังอัญมณีและรัตนชาติ บนสุดเป็นดอกดาราประดับมุกดาหารเป็นเม็ดยอด
รัชสมัยพระบาทสมเด็จพระจุลจอมเกล้าเจ้าอยู่หัว ทรงพระราชกรุณาโปรดเกล้าฯ กำหนดให้พระเกี้ยวเป็นพิจิตรเรขาประจำรัชกาล ครั้นเมื่อจัดตั้งโรงเรียนฝึกหัดข้าราชการพลเรือน หรือโรงเรียนมหาดเล็ก จึงโปรดเกล้าพระราชทานรูปพระเกี้ยวเป็นเครื่องหมายหน้าหมวกของนักเรียนมหาดเล็ก ต่อมาโรงเรียนมหาดเล็กได้สถาปนาขึ้นเป็นจุฬาลงกรณ์มหาวิทยาลัย ผู้บริหารได้กราบบังคมทูลขอพระราชทานพระบรมราชานุญาต ก็ได้รับพระราชทานและใช้มาจนถึงปัจจุบัน
ปรากฏการณ์คนมุง

ปรากฏการณ์คนมุง  หรือความเฉยชาของคนมุง  เป็นทฤษฎีจิตวิทยาสังคมซึ่งระบุว่าปัจเจกบุคคลมีโอกาสเสนอความช่วยเหลือผู้เสียหายลดลงหากมีผู้อื่นอยู่ด้วย ทฤษฎีนี้มีการเสนอครั้งแรกในปี 1964 และการวิจัยโดยเฉพาะในห้องปฏิบัติการพบปัจจัยหลากหลายเพิ่มขึ้นเรื่อย ๆ เช่น จำนวนคนมุง ความกำกวม ความเป็นปึกแผ่นของกลุ่ม และการซึมผ่านของความรับผิดชอบที่ส่งเสริมการปฏิเสธร่วมกัน ทฤษฎีนี้เกิดขึ้นจากการฆ่าคิตตี จีโนวีสซึ่งมีรายงานข่าวไม่ถูกต้องว่ามีคนมุงอยู่ 38 คนโดยไม่เข้าสอด การวิจัยสมัยหลังสนใจเหตุการณ์ "โลกความเป็นจริง" ที่จับได้ในกล้องนิรภัย และมีการตั้งคำถามถึงความคงทนและผลไปในทางเดียวกันของปรากฏการณ์นี้ การศึกษาใหม่ ๆ ยังแสดงให้เห็นว่าปรากฎการณ์นี้ยังสามารถวางนัยทั่วไปถึงสถานที่ทำงานด้วย โดยผู้ใต้บังคังบัญชามักละเลยไม่แจ้งความคิด ความกังวลและความเห็นต่อผู้บังคับบัญชา
สโมสรฟุตบอลวิเอตเตล

สโมสรฟุตบอลวิเอตเตล  หรือ วิเอตเตล เอฟซี หรือ ฮานอยวิเอตเตล เป็นสโมสรฟุตบอลที่ตั้งอยู่ที่ฮานอยในประเทศเวียดนาม มีวิเอตเตลสปอร์ตสเซ็นเตอร์ซึ่งเป็นบริษัทลูกของกลุ่มวิเอตเตลเป็นเจ้าของ สโมสรแข่งขันในวี.ลีก ดิวิชัน 1 ซึ่งเป็นลีกฟุตบอลสูงสุดของเวียดนาม
วิเอตเตลเป็นสโมสรฟุตบอลที่ประสบความสำเร็จมากที่สุดในประเทศ โดยชนะเลิศลีกถึง 20 สมัย ซึ่งรวมถึงการชนะเลิศ 9 สมัยติดต่อกันตั้งแต่ ค.ศ. 1971 ถึง 1979 สโมสรยังมีผู้เล่นที่ถูกเรียกติดทีมชาติเวียดนามเป็นจำนวนมาก
สโมสรมีคู่ปรับที่สำคัญอย่างฮานอย 1956 ซึ่งรู้จักกันในชื่อ "Công An Hà Nội (ฮานอยโปลิศ)" และทำการแข่งขันตั้งแต่กลางทศวรรษ 1950 ถึง ค.ศ. 2012 ซึ่งเป็นปีที่ยุบทีม สโมสรคู่ปรับอีกแห่งหนึ่งคือสโมสรฟุตบอลฮานอย
#เปลี่ยนทาง ชนะเลิศ : (19; สูงสุด) 1955, 1956, 1958, 1969, 1971, 1972, 1973, 1974, 1975, 1976, 1977, 1978, 1979, 1981–82, 1982–83, 1987–88, 1990–91, 1998–99, 2020
#เปลี่ยนทาง รองชนะเลิศ : (4) 1984, 1989, 1986, 1992
#เปลี่ยนทาง อันดับที่สาม : (3) 1993–94, 1997, 2000–01
#เปลี่ยนทาง ชนะเลิศ : (2) 2007, 2018
#เปลี่ยนทาง รองชนะเลิศ : (1) 2016 (ในชื่อวิเอตเตล เอฟซี)
#เปลี่ยนทาง รองชนะเลิศ : 2015
#เปลี่ยนทาง รองชนะเลิศ : 2009
#เปลี่ยนทาง รองชนะเลิศ : 2008
#เปลี่ยนทาง รองชนะเลิศ : (4) 1992, 2004, 2009, 2020
#เปลี่ยนทาง รองชนะเลิศ : (1) 1999.
#เปลี่ยนทาง รองชนะเลิศ : (1) 2020
#เปลี่ยนทาง รองชนะเลิศ : 2002
#เปลี่ยนทาง รองชนะเลิศ : 2004
#เปลี่ยนทาง รองชนะเลิศ : 1999
#เปลี่ยนทาง รองชนะเลิศ : 1997, 1998
#เปลี่ยนทาง รองชนะเลิศ : 1998, 2002, 2009
อิงเงอเกิร์ดแห่งนอร์เวย์

อิงเงอเกิร์ด ฮารัลด์สด็อทเทอร์ (ภาษานอร์สเก่า: "Ingigerðr Haraldsdóttir" ราว ค.ศ. 1046 - ราว ค.ศ. 1120) ทรงเป็นเจ้าหญิงแห่งราชอาณาจักรนอร์เวย์ ซึ่งได้เป็นสมเด็จพระราชินีแห่งเดนมาร์กและสวีเดนจากการอภิเษกสมรสตามลำดับ พระราชสวามีของพระนางคือ พระเจ้าโอลาฟที่ 1 แห่งเดนมาร์ก (สวรรคต ค.ศ. 1098) และพระเจ้าฟิลิปแห่งสวีเดน (สวรรคต ค.ศ. 1118)
พระราชประวัติ.
เจ้าหญิงอิงเงอเกิร์ด ฮารัลด์สด็อทเทอร์เป็นพระราชธิดาในพระเจ้าฮารัลด์ ฮาร์ดราดาแห่งนอร์เวย์ กับเอลีซีฟแห่งเคียฟ เจ้าหญิงเป็นพระราชปนัดดาในพระเจ้าโอลอฟ คัทโคนนุงแห่งสวีเดน และเป็นพระราชนัดดาในยาโรสลาฟ ผู้ชาญฉลาด แกรนด์ปรินซ์แห่งเคียฟ เจ้าหญิงอิงเงอเกิร์ดอภิเษกสมรสครั้งแรกกับเจ้าชายโอลาฟแห่งเดนมาร์ก ราวปีค.ศ. 1067 การอภิเษกสมรสครั้งนี้เป็นการสร้างพันธมิตรระหว่างเดนมาร์กและนอร์เวย์ พระขนิษฐาต่างมารดาของกษัตริย์โอลาฟ คือ เจ้าหญิงอิงเงอริดแห่งเดนมาร์กได้อภิเษกสมรสกับพระเจ้าโอลาฟที่ 3 แห่งนอร์เวย์ พระอนุชาของพระนางอิงเงอเกิร์ด อิงเงอเกิร์ดได้เป็นสมเด็จพระราชินีแห่งเดนมาร์กเมื่อเจ้าชายโอลาฟได้เป็นพระมหากษัตริย์ในปีค.ศ. 1086
หลังจากกษัตริย์โอลาฟที่ 1 เสด็จสวรรคตในปีค.ศ. 1095 สมเด็จพระพันปีหลวงอิงเงอเกิร์ดแห่งเดนมาร์กได้เสด็จสวีเดน พระนางอภิเษกสมรสกับเจ้าชายฟิลิปแห่งสวีเดน พระราชนัดดาในพระเจ้าอิงเงอที่ 1 แห่งสวีเดน ในปีค.ศ. 1095 หรือ 1096 เมื่อเจ้าชายฟิลิปได้เป็นพระมหากษัตริย์ในปีค.ศ. 1105 ทำให้พระนางได้เป็นสมเด็จพระราชินีเป็นครั้งที่สอง การอภิเษกสมรสครั้งนี้ไม่มีทายาทร่วมกัน พระนางทรงตกพุ่มหม้ายในปีค.ศ. 1118 ปีที่ประสูติและสิ้นพระชนม์ของพระนางนั้นไม่มีหลักฐานยืนยันแน่นอน แต่เป็นที่รู้ว่าพระนางทรงมีพระชนม์ชีพยืนยาวกว่าพระสวามี
สโมสรฟุตบอลคายา–อีโลอีโล

สโมสรฟุตบอลคายา–อีโลอีโล (จดทะเบียนบริษัทในชื่อ บริษัท สโมสรฟุตบอลอูนา คายา จำกัด) เป็นสโมสรฟุตบอลอาชีพฟิลิปปินส์ตั้งอยู่ที่อีโลอีโลซิตี ปัจจุบันลงเล่นในฟิลิปปินส์ฟุตบอลลีกซึ่งเป็นลีกสูงสุดของฟุตบอลฟิลิปปินส์ สโมสรชนะเลิศยูเอฟแอลคัพและโกปาเปาลิโนอัลกันตาราอย่างละหนึ่งสมัย นอกจากนี้ คายายังได้เข้าร่วมแข่งขันเอเอฟซีคัพ
สโมสรก่อตั้งในชื่อ "สโมสรฟุตบอลคายา" เมื่อ ค.ศ. 1996 โดยมีที่ตั้งอยู่ที่มากาตี ชื่อของสโมสรมาจากคำในฟิลิปีโนว่า ("เราทำได้") ส่วนในตากาล็อกเก่าคำนี้ได้รับการนิยามว่า "susi ng kapatiran" ("กุญแจสู่ความเป็นเมืองพี่น้อง") ที่มาของชื่อของทั้งสองแบบหล่อหลอมให้ทีมมีวิสัยทัศน์และจิตวิญญาณที่ดี สโมสรเป็นสมาชิกผู้ร่วมก่อตั้งของยูไนเต็ดฟุตบอลลีก (ยูเอฟแอล) ซึ่งเป็นลีกสูงสุดโดยพฤตินัยของประเทศ พวกเขาแข่งขันในลีกนี้ตั้งแต่ ค.ศ. 2010 ถึง 2016 ต่อมาใน ค.ศ. 2017 สโมสรเปลี่ยนชื่อเป็นสโมสรฟุตบอลคายา–มากาตี และย้ายไปเข้าร่วมฟิลิปปินส์ฟุตบอลลีกซึ่งเป็นลีกสูงสุดอย่างเป็นทางการของประเทศ และใน ค.ศ. 2018 สโมสรย้ายไปตั้งที่อีโลอีโลซิตีและเปลี่ยนชื่อสโมสรอีกครั้ง
โอยันตา อูมาลา

โอยันตา โมเซส อูมาลา ตัสโซ (เกิด 27 มิถุนายน พ.ศ. 2505 –) เป็นนักการเมืองและอดีตทหารชาวเปรู เคยดำรงตำแหน่งประธานาธิบดีเปรูระหว่างปี พ.ศ. 2554 จนถึง พ.ศ. 2559 เดิมเขามีแนวคิดทางการเมืองไปทางสังคมนิยมและชาตินิยมฝ่ายซ้าย ต่อมาเขามีแนวคิดแบบเสรีนิยมใหม่และมีจุดยืนแบบการเมืองสายกลางเมื่อเขาดำรงตำแหน่งประธานาธิบดี
เขาเกิดในครอบครัวที่เป็นนักการเมืองและนักเคลื่อนไหว บิดาของเขาชื่อไอแซก อูมาลา เป็นนักกฎหมายและทนายความ อูมาลาเข้ารับรัฐการเป็นทหารประจำกองทัพเปรูเมื่อ พ.ศ. 2524 และได้รับยศพันโท ในช่วงที่เขาเป็นทหารนั้น เขามีบทบาทอย่างมากในเหตุการณ์ความขัดแย้งภายในเปรู และเคยร่วมรบในสงครามเซเนปาซึ่งเกิดจากความขัดแย้งระหว่างประเทศเอกวาดอร์กับประเทศเปรู ในเดือนตุลาคม พ.ศ. 2543 เขาพยายามกระทำรัฐประหารรัฐบาลของอัลเบร์โต ฟูฆิโมริ แต่ไม่ประสบผลสำเร็จ ต่อมาเมื่อฟูฆิโมริหมดวาระ เขาจึงได้รับการนิรโทษกรรมและได้เข้ามารับรัฐการทหารอีกครั้ง
ใน พ.ศ. 2548 เขาเข้าสู้เส้นทางการเมืองและได้ก่อตั้งพรรคชาตินิยมเปรูและลงสมัครรับเลือกตั้งในการเลือกตั้งทั่วไปของเปรู พ.ศ. 2549 แต่ได้แพ้อาลัน การ์ซีอา นโยบายและการหาเสียงของเขาได้เป็นที่สนใจของนานาชาติและสื่อมวลชนเป็นอย่างมาก และถือเป็นความสำเร็จของการเมืองฝ่ายซ้ายในละตินอเมริกา ซึ่งเขาได้ลงสมัครรับเลือกตั้งอีกครั้งใน พ.ศ. 2554 และได้รับชัยชนะการเลือกตั้ง โดยสามารถเอาชนะเกย์โก ฟูฆิโมริ และดำรงตำแหน่งประธานาธิบดีจนถึงปี พ.ศ. 2559
ชัยชนะในการเลือกตั้งของเขาถูกมองว่ามีการแทรกแซงจากนายทุน และมีความกังวลว่าเขาจะดำเนินนโยบายแบบอูโก ชาเบซซึ่งเป็นอดีตประธานาธิบดีของประเทศเวเนซุเอลาและอาจดำเนินนโยบายแบบซ้ายจัดได้ ดังนั้นอูมาลาจึงเปลี่ยนจุดยืนทางการเมืองเป็นสายกลางเมื่อดำรงตำแหน่งประธานาธิบดี อย่างไรก็ดี ระหว่างเขาดำรงตำแหน่งประธานาธิบดีนั้นมีเรื่องอื้อฉาวและพบว่ามีการทุจริตทางการเมืองโดยเขาและภรรยาคือนาดีน เฮอร์เลเดีย ทั้งนี้เขายังถูกวิจารณ์จากนักอนุรักษ์สิ่งแวดล้อมจากนโยบายการสร้างเหมืองแร่อีกด้วย โดยวิจารณ์ว่าเขาไม่ได้ทำตามสัญญาที่หาเสียงไว้ว่าจะดำเนินนโยบายควบคุมการทำเหมืองแร่ในเปรูรวมถึงบริษัทผู้สัมปทาน 
หลังพ้นตำแหน่งประธานาธิบดี ใน พ.ศ. 2560 เขาถูกทางการเปรูจับกุมข้อหาทุจริตทางการเมือง ต่อมาอูมาลากลับมาลงสมัครรับเลือกตั้งในการเลือกตั้งทั่วไปของเปรู พ.ศ. 2564 แต่เขาได้รับคะแนนเสียงเพียงร้อยละ 1.5 และไม่ได้รับเลือกตั้ง
ชเว ฮย็อน-ซ็อก

ชเว ฮย็อน-ซ็อก (เกาหลี: ; เกิด 21 เมษายน ค.ศ. 1999) เป็นแร็ปเปอร์ นักร้อง และนักเต้นชาวเกาหลีใต้ เขาเป็นสมาชิกของเทรเชอร์ สังกัดวายจีเอนเตอร์เทนเมนต์ เขายังมีชื่อเสียงจากการปรากฏตัวทางโทรทัศน์ในฐานะผู้เข้าแข่งขันในรายการเรียลลิตี้เอาชีวิตรอด "มิกซ์ไนน์" (2017–2018)
เรียวอิจิ ทางูจิ

เรียวอิจิ ทางูจิ  เป็นนักมวยสากลชาวญี่ปุ่น อดีตแชมป์โลก 3 สถาบัน WBA (Unified),IBF และเดอะริง รุ่นไลท์ฟลายเวท พ.ศ. 2560 จนถึง พ.ศ. 2561 และอดีตแชมป์โลก WBA รุ่นไลท์ฟลายเวท พ.ศ. 2557 จนถึง พ.ศ. 2560
โกลด์เมดัลลิสต์ (บริษัท)

โกลด์เมดัลลิสต์  เป็นบริษัทบันเทิงเกาหลีใต้ที่ก่อตั้งในปี ค.ศ. 2019 โดย อี ซา-รัง และ คิม มี-ฮเย ปัจจุบันดูแลนักแสดง คิม ซู-ฮย็อน และซ็อล อิน-อา นอกจากนี้ยังได้ร่วมผลิตละครโทรทัศน์เรื่อง "เรื่องหัวใจ ไม่ไหวอย่าฝืน" ในปี ค.ศ. 2020 และ "วันถึงฆาต" ในปี ค.ศ. 2021
ก่อตั้ง.
ในเดือนธันวาคม ค.ศ. 2019 สื่อรายงานว่า คิม ซู-ฮย็อน จะตั้งบริษัทเอเจนซี่ของตัวเองร่วมกับ อี ซารัง (이사랑) ลูกพี่ลูกน้องของเขา ซึ่งออกจากบริษัทคีย์อีสต์ ที่เป็นบริษัทต้นสังกัดของเขาในขณะนั้น Goldmedalist ก่อตั้งขึ้นโดยผู้กำกับ อี ซารัง และโปรดิวเซอร์ คิม มีฮเย (김미혜) ซึ่งเคยร่วมงานกับ คิม ซู-ฮย็อน มาตั้งแต่ละครเรื่อง "อธิษฐานรัก ณ ปลายหนาว" (2009) นอกจาก คิม ซู-ฮย็อน แล้ว บริษัทยังได้ดูแลนักแสดงหญิง ซอ เย-จี และคิม แซ-รน อีกด้วย
สหพันธ์ยิมนาสติกนานาชาติ

สหพันธ์ยิมนาสติกนานาชาติ (FIG) เป็นหน่วยงานกำกับดูแลการแข่งขันยิมนาสติก สำนักงานใหญ่ตั้งอยู่ที่เมืองโลซาน ประเทศสวิตเซอร์แลนด์ ก่อตั้งขึ้นเมื่อวันที่ 23 กรกฎาคม พ.ศ. 2424 ในเมืองลีแยฌ ประเทศเบลเยียม ทำให้เป็นองค์กรกีฬาระหว่างประเทศที่เก่าแก่ที่สุดในโลก เดิมเรียกว่าสหพันธ์ยิมนาสติกแห่งยุโรป มีประเทศสมาชิกสามประเทศ ได้แก่ เบลเยียม ฝรั่งเศส และเนเธอร์แลนด์ จนถึงปี พ.ศ. 2464 เมื่อประเทศนอกยุโรปได้รับการยอมรับและได้รับชื่อปัจจุบัน
รายชื่อผลงานวิดีโอของเดย์ซิกซ์

รายชื่อผลงานวิดีโอของเดย์ซิกซ์ เป็นรายชื่อที่รวบรวมข้อมูลวิดีโอของเดย์ซิกซ์ วงดนตรีจากประเทศเกาหลีใต้ มีมิวสิกวิดีโอทั้งหมด 24 เพลง แบ่งเป็นของเพลงภาษาเกาหลี 21 เพลง และภาษาญี่ปุ่น 3 เพลง นอกจากนี้ยังมีรายการวาไรตี้แรกของเดย์ซิกซ์คือ "DAY6 Real Trip <DAYOFF> in Jeju"
สหพันธ์แฮนด์บอลระหว่างประเทศ

สหพันธ์แฮนด์บอลระหว่างประเทศ (IHF) เป็นหน่วยงานบริหารและควบคุมกีฬาแฮนด์บอลและแฮนด์บอลชายหาด IHF รับผิดชอบการจัดการแข่งขันระดับนานาชาติที่สำคัญของแฮนด์บอล โดยเฉพาะอย่างยิ่ง IHF World Men's Handball Championship ซึ่งเริ่มในปี พ.ศ. 2481 และ IHF World Women's Handball Championship ซึ่งเริ่มในปี พ.ศ. 2500
สหพันธ์แฮนด์บอลระหว่างประเทศก่อตั้งขึ้นในปี พ.ศ. 2489 เพื่อดูแลการแข่งขันระดับนานาชาติ สำนักงานใหญ่ตั้งอยู่ที่เมืองบาเซิล ปัจจุบันสมาชิกประกอบด้วยสหพันธ์ระดับชาติ 209 สหพันธ์ ประเทศสมาชิกแต่ละประเทศจะต้องเป็นสมาชิกของสมาพันธ์ระดับภูมิภาคหนึ่งในหกแห่ง ได้แก่ แอฟริกา, เอเชีย, ยุโรป, อเมริกาเหนือและแคริบเบียน, โอเชียเนีย, และ อเมริกากลางและอเมริกาใต้ ดร. ฮัสซัน มุสตาฟา จากอียิปต์ดำรงตำแหน่งประธานสหพันธ์ตั้งแต่ปี พ.ศ. 2543
การสร้างเงิน

การสร้างเงิน หรือ การออกเงิน เป็นกระบวนการที่ทำให้ปริมาณเงินในประเทศหรือภูมิภาคหนึ่งเพิ่มขึ้น ในเศรษฐกิจสมัยใหม่ส่วนใหญ่ ปริมาณเงินส่วนมากอยู่ในรูปเงินฝากธนาคาร ธนาคารกลางทำหน้าที่เฝ้าติดตามปริมาณเงินในเศรษฐกิจโดยการวัดตัวเลขปริมาณเงิน (monetary aggregates)
การสร้างเงินหลัก ๆ มี 2 วิธี
โรคอะคาเลเซีย

กล้ามเนื้อเรียบของหลอดอาหารไม่คลาย  หรือมักเรียกสั้น ๆ ว่า โรคอะคาเลเซีย  เป็นอาการที่กล้ามเนื้อเรียบไม่สามารถคลายตัวได้ ซึ่งส่งผลให้หูรูดหลอดอาหารตอนปลายปิด โดยทั่วไปแล้วคำว่า "achalasia" (กล้ามเนื้อเรียบไม่คลาย) ใช้เรียกอะคาเลเซียของหลอดอาหาร อย่างไรก็ตามอะคาเลเซียอาจเกิดขึ้นในอวัยวะอื่น ๆ ตลอดทางเดินอาหาร; เช่นอะคาเลเซียที่เรกตัมใน โรคเฮิร์ชสปรูง
อะคาเลเซียหลอดอาหารเป็นความผิดปกติของการเคลื่อนตัวของหลอดอาหารซึ่งกระทบที่กล้ามเนื้อเรียบของหลอดอาหารและหูรูดหลอดอาหารส่วนล่าง (LES) ลักษณะของอะคาเลเซียหลอดอาหารคือการคลายของ LES เกิดอย่างไม่สมบูรณ์, โทนกล้ามเนื้อของ LES สูงขึ้น และขาดการเพอริทอลซิสในหลอดอาหาร ประกอบกับการไม่พบมะเร็ง หรือ ไฟบรอซิส
อาการแสดงของอะคาเลเซียประกอบดเวยการกลืนลำบาก, การขย้อนอาหาร และบางครั้งอาจเจ็บหน้าอก การตรวจนิยมใช้มาโนเมทรีหลอดอาหาร และ ฉายรังสีประกอบการกลืนแบเรียมซึ่งจะแสดงลักษณะแบบปากนก (bird's beak) หรือหางหนู (rat's tail)
ลิโกรอิน

ลิโกรอิน  เป็นส่วนปิโตรเลียมที่ประกอบด้วยไฮโดรคาร์บอน C7 และ C8 เป็นส่วนใหญ่ มีจุดเดือดระหว่าง 90–140 °ซ บางครั้งลิโกรอินเรียกว่าแนฟทาหนัก (heavy naphtha) ใช้เป็นตัวทำละลายในห้องปฏิบัติการ บางครั้งผลิตภัณฑ์ที่ใช้ชื่อลิโกรอินมีจุดเดือด 60‒80 °ซ และเรียกว่าแนฟทาเบา (light naphtha) ลิโกรอินมีเลขทะเบียน CAS 8032-32-4 ร่วมกับผลิตภัณฑ์อื่นโดยเฉพาะที่มีจุดเดือดต่ำ เช่น ปิโตรเลียมสปิริต ปิโตรเลียมอีเทอร์ และปิโตรเลียมเบนซิน
ชื่อ ligroin (ligroine หรือ ligroïne) ปรากฏครั้งแรกในค.ศ. 1866 ลิโกรอินเป็นเชื้อเพลิงที่แบร์ทา เบ็นทซ์ใช้เติมเบ็นทซ์พาเท็นท์-โมทอร์วาเกิน รถยนต์คันแรกที่ประดิษฐ์โดยคาร์ล เบ็นทซ์ สามีของเธอ ขณะเดินทางไกลระหว่างเมืองมันไฮม์กับฟอทซ์ไฮม์ในค.ศ. 1888 ร้านขายยาในเมืองวีสล็อคที่เบ็นทซ์ซื้อลิโกรอินถือเป็นสถานีบริการน้ำมันเชื้อเพลิงแห่งแรก เครื่องยนต์ดีเซลเครื่องแรกทำงานโดยใช้ลิโกรอินเป็นเชื้อเพลิงได้
อัลอุบูร

อัลอุบูร  เป็นเมืองในเขตผู้ว่าการอัลก็อลยูบียะฮ์ อยู่ห่างจากไคโรไปทางตะวันออกเฉียงเหนือประมาณ 35 กิโลเมตร เป็นหนึ่งในสี่เมืองบริวารของไคโรที่มีประชากรรวมกันประมาณ 250,000 คน ได้รับการตั้งชื่อเพื่อเป็นเกียรติแก่กองทัพอียิปต์ที่ก้าวข้ามเส้นบาร์เลฟในสงครามยมคิปปูร์ใน ค.ศ. 1973
เป็นหนึ่งใน 16 เขตเมืองใหม่ในเขตมหานครไคโร และยังถูกกำหนดให้เป็นเขตอุตสาหกรรมโดยมีโรงงานหลายแห่ง
ผังบริเวณ.
เมืองอัลอุบูร ถือเป็นเมืองรุ่นที่สอง ตั้งขึ้นโดยคำสั่งนายกรัฐมนตรี (ที่ 1608) โดยรัฐบาลอียิปต์ในปี ค.ศ. 1990 และตั้งอยู่ทางภูมิศาสตร์ในเขตผู้ว่าการอัลก็อลยูบียะฮ์ ซึ่งเป็นหนึ่งในเขตปกครองของภูมิภาคมหานครไคโร 
เมืองอัลอุบูร ตั้งอยู่ระหว่างกิโลเมตรที่ 9 ถึง 15 มีความกว้าง 7 กม. ทางด้านขวาของถนนทะเลทรายไคโร-เบลบีส์ ทางทิศตะวันตกจรดถนนไคโร-เบลบีส์ จากกิโลเมตรที่ 4 ทางทิศใต้ถึงกิโลเมตรที่ 16 ทางทิศเหนือ และทิศใต้ของเมืองติดกับถนนไคโร-อิสมาอีลียะฮ์ ที่ กม. 26
พื้นที่ของส่วนตัวเมืองมีขนาด 12,500 เอเคอร์ และพื้นที่เขตเมืองทั้งหมด 16,000 เอเคอร์ คาดว่าประชากรของเมืองจะถึง 500,000 คนเมื่อเมืองมีการพัฒนาเสร็จสมบูรณ์
รัฐบาลยังจัดหาบริษัทการลงทุนและรีสอร์ท โดยมีโครงการนำร่อง เช่น โครงการเคหะมุบาร็อก, โครงการบ้านจัดสรรสำหรับสังคมแห่งอนาคต และโครงการบ้านจัดสรรและบ้านสำหรับครอบครัวฟรี
รัฐได้สร้างบ้าน 29,987 ยูนิต รวมถึงบ้านสำหรับเยาวชนจำนวน 12,732 ยูนิตและกำลังก่อสร้างเพิ่ม ด้วยเงินลงทุน 791 ล้านปอนด์ ภาคเอกชนมีการสร้างที่อยู่อาศัยในพื้นที่เช่นกัน
เมืองมีพื้นที่สำหรับกิจกรรมสาธารณะ 3,200 เอเคอร์ จากการวางผังจึงทำให้เมืองมีบริการด้านต่าง ๆ (การศึกษา - สุขภาพ - วัฒนธรรม - ศาสนา - บันเทิง - เชิงพาณิชย์) ผู้บริหารเมืองได้จัดตั้งบริการสาธารณะ ใน 74 อาคารด้วยเงินลงทุน 322.5 ล้านปอนด์ รวมถึงเทศบาลเมืองอัลอุบูร นอกจากนี้ ยังมีอาคารบริการนอกภาครัฐจำนวน 169 แห่ง
ภูมิอากาศ.
การแบ่งเขตภูมิอากาศแบบเคิพเพินจัดให้เมืองนี้อยู่ในเขตภูมิอากาศแบบทะเลทรายเขตร้อน (BWh)
ฮารุ (นักแสดง)

ฮารุ (เกิดวันที่ 17 มิถุนายน ค.ศ. 1991) เป็นนักแสดงสาวและนักเดินแบบชาวญี่ปุ่นจากเขตอาดาจิ โตเกียว เธอเป็นที่รู้จักจากภาพยนตร์ "รักเรานิรันดร" (ค.ศ. 2007) "ท่านมาเรียมองเราอยู่นะ" (ค.ศ. 2010) ละครโทรทัศน์ "พระอาทิตย์ยามเช้า" (ค.ศ. 2015-2016) และร่วมเป็นพิธีกรในรายการทอล์กโชว์ "A-Studio" ของช่องTBS
อิเนะ (จังหวัดเกียวโต)

อิเนะ  เป็นเมืองในอำเภอโยซะ จังหวัดเกียวโต ประเทศญี่ปุ่น ในเดือนตุลาคม ค.ศ. 2017 ประมาณกันว่าเมืองนี้มีประชากร 1,986 คน พื้นที่เมืองทั้งหมดคือ 61.9 ตารางกิโลเมตร
ตำบลแม่แฝก

แม่แฝก เป็นตำบลในอำเภอสันทราย จังหวัดเชียงใหม่ แบ่งออกเป็น 12 หมู่บ้าน ใน พ.ศ. 2563 ตำบลนี้มีประชากร 9,061 คน
หมู่ที่ 1 บ้านหนองมะจับ
หมู่ที่ 2 บ้านโป่ง
หมู่ที่ 3 บ้านห้วยแก้ว
หมู่ที่ 4 บ้านร่มหลวง
หมู่ที่ 5 บ้านศรีงาม
หมู่ที่ 6 บ้านแม่แต
หมู่ที่ 7 บ้านสหกรณ์นิคมหัวงาน
หมู่ที่ 8 บ้านหนองแสะ
หมู่ที่ 9 บ้านพระธาตุโพธินิมิตร
หมู่ที่ 10 บ้านศรีงามพัฒนา
หมู่ที่ 11 บ้านร่มโพธิ์ทอง
หมู่ที่ 12 บ้านหนองไหว
ตลาดน้ำคลองแห

ตลาดน้ำคลองแห เป็นตลาดน้ำแห่งแรกและแห่งเดียวในภาคใต้ของประเทศไทย ตั้งอยู่ฝั่งตรงข้ามวัดคลองแหในตำบลคลองแห อำเภอหาดใหญ่ จังหวัดสงขลา
ผู้ค้าจะใส่ชุดไทยพื้นบ้านและมีอาหารให้เลือกหลายเมนู ได้แก่ อาหารท้องถิ่น อาหารไทย และอาหารมุสลิม ลักษณะเฉพาะอีกอย่างในตลาดนี้คือการใช้ของบรรจุอาหารที่เป็นมิตรต่อสิ่งแวดล้อม เช่น กะลามะพร้าว ท่อไม้ไผ่ และหม้อดิน แทนการใช้บรรจุภัณฑ์ที่เป็นโฟมหรือพลาสติก ตลาดน้ำนี้มีความเป็นเอกลักษณ์จากตลาดอื่น ๆ ในภาคอื่นของประเทศไทย ตรงที่ตลาดนี้มีวัฒนธรรมไทยพุทธและมุสลิมรวมกัน 
ตลาดนี้เปิดบริการทุกวันศุกร์ถึงวันอาทิตย์รวมวันหยุดราชการตั้งแต่เวลา 13.00 นาฬิกาถึงประมาณ 21.00 นาฬิกา ผู้เยี่ยมชมส่วนใหญ่เป็นชาวต่างชาติ เช่นอินโดนีเซีย มาเลเซีย สิงคโปร์ มากกว่าชาวไทย
เสื้อแขนหมูแฮม

เสื้อแขนหมูแฮม (หรือ ขาหมูแฮม) บางแห่งเรียก เสื้อแขนพอง เป็นเสื้อของไทยที่ได้อิทธิพลจากเครื่องแต่งกายหญิงชาวยุโรปช่วงรัชสมัยพระบาทสมเด็จพระจุลจอมเกล้าเจ้าอยู่หัวแห่งกรุงรัตนโกสินทร์ เป็นเสื้อเข้ารูปลายลูกไม้ มีลักษณะโดดเด่นคือบริเวณต้นแขนจะจีบพองฟู และค่อย ๆ แคบลงมาถึงข้อมือ 
ประวัติ.
เสื้อแขนหมูแฮมเป็นที่นิยมในราชสำนักสยาม ปรากฏครั้งแรกเมื่อ พ.ศ. 2438–2439 เป็นอิทธิพลที่ได้รับจากฉลองพระองค์ของเจ้านายฝ่ายในจากราชสำนักรัสเซียและออสเตรีย บางแห่งว่าได้รับอิทธิพลจากอังกฤษยุควิกตอเรีย ซึ่งเรียกลักษณะแขนเสื้อนี้ว่า Gigot sleeve หรือ Leg-of-mutton sleeve เป็นที่นิยมในหมู่สตรียุโรปช่วงต้นและปลายคริสต์ศตวรรษที่ 19 ตัดขึ้นจากผ้าลูกไม้จากยุโรป สอดเอ็นให้เข้ารูป ซึ่งเนื้อผ้าประดับประดาด้วยลายลูกไม้เต็มที่ คอเสื้อตั้งสูง เอวจีบเข้ารูปพอดีตัว แต่งระบายลูกไม้ มีแผงระบายลูกไม้คลุมไหล่และอก แม้จะเป็นเครื่องแต่งกายที่ดัดแปลงจากชุดสตรียุโรป แต่ยังคงเอกลักษณ์การแต่งกายดั้งเดิมของสยามเอาไว้ คือการนุ่งโจงกระเบน สะพายแพร ไว้ผมทรงดอกกระทุ่ม สวมถุงเท้ายาว และสวมรองเท้าคัทชูหัวเหลี่ยมส้นเตี้ย หรือรองเท้าบูต ยกเว้นเจ้าดารารัศมี พระราชชายาจะสวมเสื้อแขนหมูแฮมคู่กับการนุ่งซิ่นลุนตะยาอะฉิกเท่านั้น นอกนั้นก็ประดับประดาไปด้วยเครื่องประดับ เช่น พัดแบบพับได้ของหญิงตะวันตก ต่างหูแบบหยดน้ำ สร้อยคอไข่มุกซ้อนกันหลายสาย ประดับเข็มกลัดพระนามาภิไธย พระนาม รูปดอกไม้ หรือสัตว์ โดยการแต่งกายนี้จะต้องใช้อัญมณีเข้าชุดกัน และเข้ากันได้กับสีของเครื่องแต่งกาย
ในประเทศไทย ปรากฏการแต่งกายด้วยชุดลักษณะนี้ครั้งแรกในพระบรมฉายาลักษณ์สมเด็จพระศรีพัชรินทราบรมราชินีนาถ พระบรมราชชนนีพันปีหลวง และภาพของเจ้าจอมมารดาชุ่ม ในรัชกาลที่ 5 และเป็นที่นิยมในราชสำนักฝ่ายในช่วงปลายรัชสมัยพระบาทสมเด็จพระจุลจอมเกล้าเจ้าอยู่หัว แต่ภายหลังได้สิ้นความนิยมลงในช่วงปลายรัชกาลพระบาทสมเด็จพระจุลจอมเกล้าเจ้าอยู่หัว และเปลี่ยนไปสวมเสื้อแพรแขนยาวที่ไม่โปร่งตอนบนแบบแขนหมูแฮม
การปรับประยุกต์.
พ.ศ. 2561 ปรากฏเครื่องแต่งกายของสมาชิกในมิวสิกวิดีโอ "เธอคือ...เมโลดี้" ของบีเอ็นเคโฟร์ตีเอต ซึ่งประยุกต์ไปจากเสื้อแขนหมูแฮม โดยเรียกชุดนั้นว่า "Siam Lolita" ออกแบบโดยจาตุรณ แร่เพชร ด้วยการนำโทนสี ลายผ้า การสะพายแพร และเข็มกลัดแบบไทยไปผสมกับวัฒนธรรมการแต่งกายแบบโลลิตา โดบบิณฑ์ บัวหมื่นชล ผู้กำกับมิวสิกวิดีโอนี้ กล่าวว่า "...อยากให้คนเห็นพัฒนาการความน่ารักแบบไทย ๆ ที่ไม่ต้องอยู่กับไทยเดิม แต่เป็นไทยประยุกต์ แนวคิดหลักมาจากญี่ปุ่นนั่นแหละ แต่ผมอยากได้ความเป็นไทยเพิ่มเข้าไป..."
สเกตโลก

สเกตโลก  เป็นองค์กรที่ได้รับการยอมรับโดยคณะกรรมการโอลิมปิกสากล (IOC) ว่าเป็นสำหรับกีฬาโรลเลอร์ องค์กรนี้ดำเนินการต่อจากสหพันธ์กีฬาโรลเลอร์นานาชาติ (FIRS) และก่อตั้งขึ้นผ่านการควบรวมกิจการของ FIRS และ สหพันธ์สเกตบอร์ดนานาชาติ (ISF) ในเดือนกันยายน พ.ศ. 2560 หลังจากที่ FIRS ได้รับเลือกจากคณะกรรมการโอลิมปิกสากลให้เป็นองค์กรปกครองของกีฬาสเก็ตบอร์ดในระดับโลก เพื่อเตรียมพร้อมสำหรับการแข่งขันสเก็ตบอร์ดที่กำหนดไว้ในการแข่งขันกีฬาโอลิมปิกฤดูร้อน 2020 ที่ประเทศญี่ปุ่น
รัวร์พ็อตเก็ต

รัวร์พ็อตเก็ต เป็นการสู้รบของการโอบล้อมซึ่งเกิดขึ้นในเดือนเมษายน ค.ศ. 1945 บนแนวรบด้านตะวันตกในช่วงใกล้สิ้นสุดของสงครามโลกครั้งที่สอง ในพื้นที่รัวร์พ็อตเก็ตแห่งเยอรมนี ทหารเยอรมันบางจำนวน 317,000 นายล้วนถูกจับเป็นเชลยพร้อมกับนายพล 24 นาย อเมริกันได้รับความสูญเสีย 10,000 นาย รวมทั้งเสียชีวิตหรือสูญหาย 2,000 นาย
ด้วยการใช้ประโยชน์จากการยึดสะพานลูเดินดอร์ฟที่เรเมเกิน เมื่อวันที่ 7 มีนาคม ค.ศ. 1945 หมู่กองทัพสหรัฐที่ 12 ภายใต้บัญชาการโดยนายพล โอมาร์ แบรดลีย์ ได้เข้ารุกอย่างรวดเร็วในการเข้าไปในดินแดนเยอรมันทางตอนใต้ของหมู่กลุ่มทัพ B ของจอมพลวัลเทอร์ โมเดิล ในทางตอนเหนือ หมู่กองทัพฝ่ายสัมพันธมิตรที่ 21 ภายใต้บัญชาการโดยจอมพล เบอร์นาร์ด มอนต์โกเมอรี ได้ข้ามแม่น้ำไรน์ในปฏิบัติการพลันเดอร์ เมื่อวันที่ 23 มีนาคม องค์ประกอบการนำของสองหมู่กองทัพฝ่ายสัมพันธมิตรได้เข้าสมทบกัน เมื่อวันที่ 1 เมษายน ค.ศ. 1945 ทางด้านตะวันออกของแม่น้ำรัวร์ เพื่อสร้างวงล้อมขนาดใหญ่ที่มีความหนาแน่นในการโอบล้อมทหารเยอรมันจำนวน 317,000 นาย ไปทางตะวันตก
ในขณะที่กองทัพสหรัฐจำนวนมากได้เข้ารุกสู่ตะวันออกสู่แม่น้ำเอ็ลเบอ กองพลสหรัฐจำนวน 18 กองพลยังคงติดตามไล่หลังเพื่อเข้าทำลายกองทัพที่โดดเดี่ยวของหมู่กองทัพบี การลดทอนของการโอบล้อมเยอรมันได้เริ่มต้นขึ้นเมื่อวันที่ 1 เมษายน โดยกองทัพสหรัฐที่ 9 พร้อมกับกองทัพสหรัฐที่หนึ่งได้เข้าร่วมด้วย เมื่อวันที่ 4 เมษายน เป็นเวลา 13 วัน เยอรมันล่าช้าหรือต่อต้านการรุกของสหรัฐ วันที่ 14 เมษายน กองทัพที่ 1 และ 9 ได้พบปะกัน ได้แบ่งแยกกันในการโอบล้อมเยอรมันออกเป็นสองส่วน และการต่อต้านของเยอรมันเริ่มพังทลาย
เมื่อขาดการติดต่อกับหน่วยทหารต่าง ๆ กองทัพเยอรมันที่ 15 ก็ได้ยอมจำนนในวันเดียวกัน โมเดิลสั่งยุบหมู่กองทัพของเขา เมื่อวันที่ 15 เมษายน และออกคำสั่งให้พวกฟ็อลคส์ชตวร์มและบุคคลที่ไม่สู้รบให้ถอดชุดเครื่องแบบทิ้งและกลับบ้าน เมื่อวันที่ 16 เมษายน กองทัพเยอรมันจำนวนมากก็ได้ยอมจำนนต่อกองพลต่างๆ ของสหรัฐ การต่อต้านที่รวมตัวกันได้มาถึงสิ้นสุดลงในวันที่ 18 เมษายน ด้วยความไม่เต็มใจที่จะยอมจำนนด้วยยศตำแหน่งจอมพลของเขาในการถูกจองจำคุกของฝ่ายสัมพันธมิตร โมเดิลจึงตัดสินใจฆ่าตัวตายในช่วงบ่ายของวันที่ 21 เมษายน
อลิศรา เรืองแสง

ศาสตราจารย์ ดร.อลิศรา เรืองแสง (เกิด 12 กุมภาพันธ์ พ.ศ. 2509) เป็นนักเทคโนโลยีชีวภาพ นักวิจัย และอาจารย์ชาวไทยที่มีความเชี่ยวชาญและผลงานการวิจัยในด้านเทคโนโลยีชีวภาพ สิ่งแวดล้อม และพลังงาน เป็นศาสตราจารย์ประจำสาขาวิชาเทคโนโลยีชีวภาพที่มหาวิทยาลัยขอนแก่น และเป็นภาคีสมาชิกราชบัณฑิตยสภาในสาขาวิชาเทคโนโลยีสิ่งแวดล้อม
ประวัติ.
อลิศราเกิดเมื่อวันที่ 12 กุมภาพันธ์ พ.ศ. 2509 ที่ตำบลกลางดง อำเภอปากช่อง จังหวัดนครราชสีมา เป็นบุตรคนแรกของบุญเลิศและฉอ้อน ศรีวัฒนา สำเร็จการศึกษาระดับปริญญาตรีในสาขาวิชาเทคโนโลยีชีวภาพจากมหาวิทยาลัยขอนแก่น ปริญญาโทสาขาวิชาเภสัชศาสตร์ (จุลชีววิทยา) จากมหาวิทยาลัยมหิดล และปริญญาเอกในสาขาทรัพยากรน้ำจากมหาวิทยาลัยไอโอวาสเตต รัฐไอโอวา สหรัฐ
อลิศราได้ทำงานเป็นอาจารย์สอนในสาขาวิชาเทคโนโลยีชีวภาพที่มหาวิทยาลัยขอนแก่น ตั้งแต่ พ.ศ. 2534 
หลังสำเร็จการศึกษาระดับปริญญาเอก อลิศราได้รับทุน Hitachi Research Fellowship ในการทำงานเป็นนักวิจัยหลังปริญญาเอก 1 ปีที่ภาควิชาวิศวกรรมเมือง มหาวิทยาลัยโตเกียว ประเทศญี่ปุ่น
อลิศรามีผลงานดีพิมพ์ในวารสาร ระดับนานาชาติกว่า 190 เรื่องในฐานข้อมูลสโกปัส ได้รับการอ้างอิง (citation) ในฐานข้อมูล Scopus มากกว่า 4,400 ครั้ง และในฐานข้อมูล Google Scholar มากกว่า 5,000 ครั้ง และยังมีค่า h-index ถึง 43 ในฐานข้อมูล Google Scholar
แขวงวังใหม่

วังใหม่ เป็นแขวงหนึ่งของเขตปทุมวัน กรุงเทพมหานคร
ที่มาของชื่อแขวง.
ชื่อแขวง "วังใหม่" มีที่มาจากชื่อของวังวินด์เซอร์ ซึ่งเดิมพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างเป็นวังพระราชทานให้เป็นที่ประทับแห่งใหม่ของสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ปัจจุบันถูกรื้อออกเพื่อก่อสร้างสนามศุภชลาศัย
ที่ตั้งและอาณาเขต.
แขวงวังใหม่ตั้งอยู่ทางทิศตะวันตกของเขต มีอาณาเขตติดต่อกับเขตการปกครองข้างเคียงดังนี้
แขวงปทุมวัน

ปทุมวัน เป็นแขวงหนึ่งของเขตปทุมวัน กรุงเทพมหานคร เป็นที่ตั้งของย่านสยาม ย่านการค้าชื่อดัง รวมถึงศูนย์การค้าสำคัญหลายแห่ง เช่น สยามสแควร์ สยามดิสคัฟเวอรี สยามเซ็นเตอร์ สยามพารากอน และเซ็นทรัลเวิลด์ โดยตั้งชื่อตามพระราชวังในพื้นที่ในอดีต ซึ่งปัจจุบันเป็นที่ตั้งของเซ็นทรัลเวิลด์
ที่ตั้งและอาณาเขต.
แขวงปทุมวันตั้งอยู่ตรงกลางเยื้องตะวันออกของเขต มีอาณาเขตติดต่อกับเขตการปกครองข้างเคียงดังนี้
วัดลัฎฐิวนาราม (จังหวัดนครปฐม)

วัดลัฎฐิวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางหลวง อำเภอบางเลน จังหวัดนครปฐม มีที่ดิน 2 แปลง จำนวน 4 ไร่ 3 งาน 72 ตารางวา ใช้เป็นที่สร้างโรงเรียนวัดลัฎฐิวนาราม อีก 4 ไร่ 2 งาน 38 ตารางวา ใช้เป็นที่สร้างสำนักสงฆ์
วัดลัฎฐิวนาราม เดิมชื่อ วัดไผ่คอกเนื้อ เดิมเป็นป่าช้าใช้ฝังศพและทำพิธีทางศาสนาของหมู่บ้านละแวกนี้ จากนั้นหลวงพ่อเพชร ไม่ทราบฉายาได้ธุดงค์มาและดำเนินการก่อตั้งที่พักสงฆ์เมื่อ พ.ศ. 2496 มีนายบุญช่วย เตียเพชร ผู้ใหญ่บ้านหมู่ 9 เป็นผู้ขออนุญาตสร้างวัด ในระยะแรกได้สร้างกุฏิที่พักสงฆ์ 3 หลัง ศาลาการเปรียญ 1 หลัง หอสวดมนต์ 1 หลัง และโรงเรียนปริยัติธรรม 1 หลัง จนเมื่อวันที่ 20 มีนาคม พ.ศ. 2504 ได้รับอนุญาตสร้างวัด ได้เปลี่ยนชื่อวัดมาเป็น "วัดลัฎฐิวนาราม" ตามสภาพแวดล้อมที่มีต้นตาลมาก คำว่า ลัฎฐิ แปลว่า ตาลหนุ่ม วัดได้รับพระราชทานวิสุงคามสีมา เมื่อวันที่ 18 ธันวาคม พ.ศ. 2544
อาคารและเสนาสนะ ได้แก่ กุฏิ 8 หลัง ศาลาการเปรียญ 1 หลัง หอสวดมนต์ 1 หลัง หอระฆัง 1 หลัง โรงครัว 1 หลัง ปรำพิธี 1 หลัง และศาลาและเมรุเผาศพ 1 หลัง ภายในบริเวณวัดยังมีศูนย์วัฒนธรรมไทยทรงดำเกิดขึ้นจากกลุ่มคนเชื้อสายชาวไทดำบ้านไผ่คอกเนื้อ ต้องการสร้างสถานที่เพื่อเก็บรวบรวมข้อมูลชาวไทดำ บ้านไผ่คอกเนื้อ เป็นเรือนไทยไทดำขนาดใหญ่
แขวงลุมพินี

ลุมพินี เป็นแขวงหนึ่งของเขตปทุมวัน กรุงเทพมหานคร ตั้งตามชื่อสวนที่ตั้งอยู่ในพื้นที่ด้านตะวันตกเฉียงใต้ของแขวง
ที่ตั้งและอาณาเขต.
แขวงลุมพินีตั้งอยู่ทางทิศตะวันออกของเขต มีอาณาเขตติดต่อกับเขตการปกครองข้างเคียงดังนี้
วัดหทัยนเรศวร์

วัดหทัยนเรศวร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลายา อำเภอพุทธมณฑล จังหวัดนครปฐม
วัดหทัยนเรศวร์รสร้างเป็นสำนักสงฆ์ เมื่อ พ.ศ. 2532 คุณหญิงสมนึก เปรมวัฒนะ พร้อมด้วยบุตรธิดา ได้มีจิตศรัทธายกที่ดิน จำนวน 5 ไร่ 40 ตารางวา ถวายให้หลวงพ่อท่านเจ้าคุณพระโสภณสมาธิคุณ (เผื้อง ปิยธมฺโม ป.ธ.5) อดีตเจ้าอาวาสวัดเจ้ามูล เพื่ออุทิศเป็นพระราชกุศลแด่สมเด็จพระนเรศวรมหาราช จึงได้ตั้งชื่อว่า สำนักสงฆ์หทัยนเรศวร์ ต่อมาเมื่อปี พ.ศ. 2536 ได้ดำเนินการซื้อที่ขยายที่พักสงฆ์ เพิ่มเติมอีก 1 ไร่เศษ เพื่อให้ครบ 6 ไร่ ถูกต้องตามพระราชบัญญัติปกครองคณะสงฆ์ปี พ.ศ. 2505 และเมื่อวันที่ 19 กันยายน พ.ศ. 2546 ได้มีความเห็นชอบจากมหาเถรสมาคม สำนักงานพระพุทธศาสนาแห่งชาติ จึงประกาศตั้งเป็นวัดขึ้นในพระพุทธศาสนา มีนามว่า "วัดหทัยนเรศวร์" ได้รับพระราชทานวิสุงคามสีมาเมื่อวันที่ 12 มกราคม พ.ศ. 2549 ชื่อของวัดมีความหมายว่า "เป็นดวงหทัยของสมเด็จพระนเรศวรมหาราช"
ซุ้มประตูวัดด้านหน้าจะมีรูปปั้นไก่ตัวใหญ่ 2 ตัว ยืนอยู่ทั้งด้านซ้ายและขวา อุโบสถลอยฟ้า คือตัวอุโบสถอยู่ที่ชั้น 2 ส่วนที่ชั้นล่างก็ใช้พื้นที่ว่างให้เป็นประโยชน์ โดยใช้เป็นสำนักงาน และห้องอเนกประสงค์ เพื่อทำกิจกรรมต่าง ๆ ของทางวัด วิหารสมเด็จพระนเรศวรมหาราช ซึ่งอยู่ด้านข้างของอุโบสถ ด้านนอกวิหารมีพระบรมรูปของสมเด็จพระนเรศวรมหาราช มีรูปปั้นไก่หลากหลายขนาดเรียงรายอยู่ ด้านหลังเป็นภาพเขียนสี เรื่องราวในวันประกาศอิสรภาพของกรุงศรีอยุธยา โดยสมเด็จพระนเรศวรมหาราช ทรงหลั่งทักษิโณทกลงเหนือแผ่นดินเมืองแครง เพื่อประกาศตัดขาดไมตรีกับกรุงหงสาวดี เจดีย์ที่บรรจุพระบรมสารีริกธาตุ จากประเทศศรีลังกา ส่วนชั้นล่างจัดทำเป็นห้องสมุดและมีพระพุทธรูปประดิษฐานอยู่ นอกจากนี้ก็ยังเป็นศูนย์การเรียนรู้ชุมชน ของ กศน. ตำบลศาลายา อีกด้วย
วัดไร่เกาะต้นสำโรง

วัดไร่เกาะต้นสำโรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระประโทน อำเภอเมืองนครปฐม จังหวัดนครปฐม วัดเป็นเกาะเนื้อที่ 14 ไร่ มีลำห้วยและคลองล้อมรอบคลองต้นสำโรงเป็นลำครองธรรมชาติที่เชื่อมต่อกับคลองเจดีย์บูชาได้และเดิมมีต้นสำโรงใหญ่อยู่มาก ปัจจุบันมีเหลืออยู่ 1 ต้นเท่านั้น
วัดไร่เกาะต้นสำโรง เดิมชื่อ วัดเกาะปทุม เพราะที่ตั้งวัดมีคลองล้อมรอบเป็นเกาะและมีดอกบัวขึ้นตามคลองมากมาย ชาวบ้านแถบนี้ส่วนใหญ่เป็นชาวจีน ทำไร่ ทำสวน ปลูกต้นคราม ชาวจีนพวกนี้เรียกวัดเกาะปทุมว่า วัดไน่เกาะ หมายถึงเกาะแห่งดอกบัว เพราะคำว่า "ไน่" ในภาษาจีนแปลว่า ดอกบัว บวกกับคำว่าเกาะ จึงกลายเป็น วัดไน่เกาะ ซึ่งเป็นสำเนียงการพูดของชาวบ้านซึ่งส่วนใหญ่เป็นชาวจีน ต่อมาคลองเริ่มตื้นเขินทำให้ดอกบัวลดน้อยลง แต่กลับมีต้นไม้ยืนต้นชนิดหนึ่งเป็นจำนวนมาก คือ ต้นสำโรง และมีอยู่ต้นหนึ่งมีขนาดใหญ่มาก แผ่กิ่งก้านสาขาร่มรื่น ชาวบ้านเชื่อว่า มีรุกขเทวดาสถิตย์อยู่ จึงตั้งศาลให้ ประกอบกับพื้นที่โดยรอบทำไร่กันเป็นส่วนใหญ่ จึงทำให้ชื่อของวัด เปลี่ยนชื่อมาเป็น "วัดไร่เกาะต้นสำโรง"
จากคำบอกเล่าของผู้อาวุโส เป็นวัดทีมีมาตั้งแต่ช่วงการปฏิสังขรณ์ใหญ่องค์พระปฐมเจดีย์ ซึ่งมีการขุดคลองเจดีย์บูชาตั้งแต่ทิศตะวันออกเฉียงเหนือขององค์พระปฐมเจดีย์ ไปจนถึงมณฑลนครชัยศรี โดยขุนนางทหารได้แวะพักบริเวณวัดนี้ และสร้างศาลาพักร้อนขึ้น ต่อมามีคณะสงฆ์คณะหนึ่ง เดินธุดงค์ผ่านมาทางนี้ จึงได้หยุดพัก และเห็นว่าเป็นทำเลที่เหมาะสำหรับการบำเพ็ญศีลภาวนา เมื่อชาวบ้านรู้ว่ามีพระมาอาศัยอยู่ ต่างก็มาทำบุญกันเรื่อย ๆ และได้สร้างสำนักสงฆ์ขึ้น มีศาลาหลังเล็ก ๆ หลังหนึ่ง และมีกุฎิอีกสองสามหลัง และในปี พ.ศ. 2502 ได้สร้างสุสานไว้ทางทิศเหนือของวัด เพื่อเป็นที่เก็บกระดูกของชาวจีนที่ไร้ญาติ ต่อมาในปี พ.ศ. 2532 ทางวัดได้จัดงานทำพิธีล้างป่าช้าขึ้น ได้เงินบริจาคจำนวนหนึ่ง จึงนำมาสร้างอุโบสถหลังใหม่ ในปี พ.ศ. 2538 ได้จัดให้มีงานปิดทองฝังลูกนิมิต ผูกพัทธสีมา อุโบสถหลังใหม่ และได้ใช้อุโบสถหลังนี้ในการประกอบศาสนกิจมาจนถึงปัจจุบัน วัดได้รับพระราชทานวิสุงคามสีมาเมื่อ พ.ศ. 2514
แขวงสุริยวงศ์

สุริยวงศ์ เป็นแขวงหนึ่งในพื้นที่การปกครองของเขตบางรัก กรุงเทพมหานคร
ที่ตั้งและอาณาเขต.
แขวงสุริยวงศ์ตั้งอยู่ทางตอนกลาง-ใต้ของเขต มีอาณาเขตติดต่อกับแขวงข้างเคียงดังนี้
สหพันธ์กีฬาลีลาศโลก

สหพันธ์กีฬาลีลาศโลก (WDSF) เดิมชื่อสหพันธ์กีฬาลีลาศนานาชาติ (International DanceSport Federation; IDSF) เป็นองค์กรปกครองระหว่างประเทศของกีฬาลีลาศและวีลแชร์แดนซ์สปอร์ต ซึ่งได้รับการยอมรับจากคณะกรรมการโอลิมปิกสากล (IOC) และคณะกรรมการพาราลิมปิกสากล (IPC)
ก่อตั้งขึ้นในปี พ.ศ. 2500 ในชื่อสภานักเต้นสมัครเล่นนานาชาติ (International Council of Amateur Dancers; ICAD) เปลี่ยนมาใช้ชื่อ IDSF ในปี พ.ศ. 2523 และในปี พ.ศ. 2554 ได้เปลี่ยนชื่อเป็น WDSF เพื่อเน้นย้ำถึงคุณลักษณะระดับโลกขององค์กร
วัดบางโพธิ์ใน

วัดบางโพธิ์ใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ฝั่งตะวันตกของแม่น้ำเจ้าพระยาในคลองบางโพธิ์เหนือห่างจากแม่น้ำเจ้าพระยาประมาณ 400 เมตร ในตำบลบางปรอก อำเภอเมืองปทุมธานี จังหวัดปทุมธานี
วัดบางโพธิ์ในตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2527 เดิมชื่อว่า วัดบางโพสุวรรณาราม ต่อมาในสมัยพระพิมลธรรม วัดมหาธาตุ ซึ่งเป็นเจ้าคณะมณฑลอยุธยา ได้ออกตรวจคณะสงฆ์จึงได้เปลี่ยนชื่อวัดบางโพสุวรรณารามเป็น "วัดบางโพธิ์ใน" มาจนกระทั่งถึงทุกวันนี้ เมื่อราวปีพ.ศ. 2478 ผู้ริเริ่มสร้างวัดนี้ได้รับคำบอกเล่าจากผู้ใหญ่ได้เล่าลือกันมาว่าพวกชาวรามัญที่ได้อพยพมาจากเมืองมอญได้ร่วมกันสร้างขึ้นเพื่อบำเพ็ญกุศลและประกอบศาสนกิจของตนที่จะพึงมีแต่จะสร้างขึ้นเมื่อปีศักราชไหนและได้รับพระราชทานเมื่อใดไม่มีใครทราบได้
วัดบางโพธิ์ในเป็นวัดมอญ มีการจัดงานประเพณีมอญ เช่น ประเพณีการแข่งขันลูกหนู หรือภาษามอญจะเรียกว่า "ฮะตะน๊อย" แปลว่า "หางหนู" มีการแข่งขันเฉพาะในงานศพพระมอญเท่านั้น วัดบางโพธิ์ในจัดขึ้นติดต่อมาเป็นเวลาเกือบ 30 ปี แล้ว
คณะกรรมการพาราลิมปิกสากล

คณะกรรมการพาราลิมปิกสากล (IPC) เป็นองค์กรไม่แสวงหาผลกำไรระดับสากลและเป็นองค์กรปกครองระดับโลกสำหรับการขับเคลื่อนพาราลิมปิก คณะกรรมการพาราลิมปิกสากลจัดการแข่งขันพาราลิมปิกและทำหน้าที่เป็นสหพันธ์นานาชาติสำหรับกีฬาเก้าชนิด ก่อตั้งขึ้นเมื่อวันที่ 22 กันยายน พ.ศ. 2532 ในเมืองดึสเซลดอร์ฟ ประเทศเยอรมนี โดยมีพันธกิจในการ "ช่วยให้นักกีฬาพาราลิมปิกบรรลุความเป็นเลิศด้านกีฬา สร้างแรงบันดาลใจและกระตุ้นโลก" นอกจากนี้ ไอพีซีต้องการส่งเสริมค่านิยมพาราลิมปิกและสร้างโอกาสทางกีฬาให้กับผู้ทุพพลภาพทุกคน ตั้งแต่ระดับเริ่มต้นไปจนถึงระดับหัวกะทิ
คณะกรรมการพาราลิมปิกสากลมีรัฐธรรมนูญและโครงสร้างที่เป็นประชาธิปไตย และประกอบด้วยตัวแทนจากคณะกรรมการพาราลิมปิกแห่งชาติ (NPCs) 176 แห่ง องค์กรระหว่างประเทศด้านกีฬาเพื่อคนพิการ (IOSDs) 4 แห่ง และองค์กรระดับภูมิภาค 5 แห่ง สำนักงานใหญ่ของไอพีซีตั้งอยู่ในเมืองบอนน์ ประเทศเยอรมนี
ประธาน.
คณะกรรมการพาราลิมปิกสากลมีประธานคณะกรรมการสามคนจนถึงปัจจุบัน ประธานผู้ก่อตั้งซึ่งเป็นประธานในปี 1989 ถึง 2001 คือชาวแคนาดา Robert Steadward ซึ่งเคยก่อตั้งกองทุนกีฬาแห่งแคนาดาสำหรับผู้พิการทางร่างกาย เขาประสบความสำเร็จในปี 2544 โดย Philip Craven นักกีฬาพาราลิมปิกของอังกฤษ และอดีตประธานสหพันธ์บาสเกตบอลวีลแชร์นานาชาติ ซึ่งดำรงตำแหน่งประธานจนถึงปี 2017 Craven ประสบความสำเร็จโดย Andrew Parsons ของบราซิล รองประธาน IPC ระหว่างปี 2013 ถึง 2017 และอดีตประธานาธิบดีของ Craven คณะกรรมการพาราลิมปิกบราซิล
แขวงสี่พระยา

สี่พระยา เป็นแขวงหนึ่งในพื้นที่การปกครองของเขตบางรัก กรุงเทพมหานคร และเป็นที่ตั้งของสำนักงานเขตบางรัก
ที่ตั้งและอาณาเขต.
แขวงสี่พระยาตั้งอยู่ทางตอนกลาง-เหนือของเขต มีอาณาเขตติดต่อกับแขวงข้างเคียงดังนี้
วัดสุวรรณบำรุงราชวราราม

วัดสุวรรณบำรุงราชวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี เป็นสำนักปฏิบัติธรรมประจำจังหวัดปทุมธานี แห่งที่ 9 ได้รับรางวัล วัดพัฒนาตัวอย่าง จากสำนักพุทธศาสนาแห่งชาติ และเป็นวัดพัฒนาตัวอย่างที่มีผลงานดีเด่นปีพุทธศักราช 2560 พื้นที่ของวัดมีทั้งหมด 12 ไร่ 3 งาน 54 ตารางวา
วัดสุวรรณบำรุงราชวรารามตั้งวัดเมื่อวันที่ 25 มกราคม พ.ศ. 2450 ได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2526
อุโบสถเริ่มก่อสร้างเมื่อ ปี พ.ศ. 2500 ผูกพัทธสีมาฝังลูกนิมิต เมื่อปี พ.ศ. 2528 ลักษณะเป็นโบสถ์ 2 ชั้น โดยปี พ.ศ. 2548 ได้ทำการเจาะประตูเข้าลอดอุโบสถ ทำพิธีเปิดลอดพระอุโบสถในวันวิสาขบูชา ในวันที่ 12 พฤษภาคม พ.ศ. 2549 ภายในมีจิตรกรรมฝาผนังสีน้ำมันบอกเล่าเรื่องราวพุทธประวัติของพระพุทธเจ้า ตั้งแต่ประสูติ ตรัสรู้ ปรินิพพาน ส่วนชั้นล่างมีบ่อเก็บน้ำฝนที่เก็บไว้ไม่ได้ใช้สอยเนื่องจากสมัยก่อนไม่มีทางลง เมื่อเจาะประตูลงไปได้จึงทำเป็นบ่อน้ำมนต์ศักดิ์สิทธิขนาดใหญ่ มีความจุ 10,000 ลิตร ต่อมาพระครูสุวรรณวรการได้นำน้ำพระพุทธมนต์มาจากวัดต่าง ๆ 108 วัด มารวมเป็นบ่อน้ำมนต์ที่ใหญ่ที่สุด ปัจจุบันมีประชาชนจำนวนมาก มาลอดโบสถ์และนำน้ำมนต์ไป
ภายในวัดมีหลวงพ่อทันใจ พระพุทธรูปปางสมาธิกลางแจ้งหน้าตักกว้าง 39 นิ้ว มีพระนอนปางปรินิพพานที่จำลองเท่าขนาดองค์จริงมาจากเมืองกุสินารา ประเทศอินเดีย เจดีย์บรรจุพระบรมสารีริกธาตุ ที่อัญเชิญมาจากสมเด็จพระสังฆราชศรีลังกา จากสมเด็จพระญาณสังวรพระสังฆราชไทยและจากกระทรวงวัฒนธรรม มีเทวรูปขนาดใหญ่ เช่น พระพิฆเนศวร พระราหู พระพรหม จตุคามรามเทพ มีพิพิธภัณฑ์วัดสุวรรณบำรุงราชวราราม ตั้งอยู่ภายในชั้นล่างของศาลาการเปรียญของวัด ภายในจัดแสดงของใช้พื้นบ้าน และเครื่องมือเครื่องใช้ทางการเกษตร โดยเฉพาะที่เกี่ยวข้องกับการทำนา อย่างไรก็ดีในปี พ.ศ. 2555 เกิดเพลิงไหม้ศาลาการเปรียญวอดทั้งหลัง ทำให้ข้าวของในพิพิธภัณฑ์ทั้งหมดเสียหาย วัดจึงจำเป็นต้องปิดพิพิธภัณฑ์
แขวงบางขุนนนท์

บางขุนนนท์ เป็นหนึ่งในห้าแขวงของเขตบางกอกน้อย เป็นที่ตั้งสำนักงานเขตบางกอกน้อย
ที่ตั้งและอาณาเขต.
แขวงบางขุนนนท์ตั้งอยู่ทางทิศตะวันตกเฉียงเหนือของเขตบางกอกน้อย มีอาณาเขตติดต่อกับแขวงอื่นเรียงตามเข็มนาฬิกา ดังนี้
แขวงบางขุนศรี

บางขุนศรี เป็นหนึ่งในห้าแขวงของเขตบางกอกน้อย
ที่ตั้งและอาณาเขต.
แขวงบางขุนศรีตั้งอยู่ทางทิศตะวันตกของเขตบางกอกน้อย มีอาณาเขตติดต่อกับแขวงอื่นเรียงตามเข็มนาฬิกา ดังนี้
วัดโพธินายก

วัดโพธินายก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ทางฝั่งขวาของแม่น้ำนครนายกในตำบลนครนายก อำเภอเมืองนครนายก จังหวัดนครนายก มีเนื้อที่ตั้งวัด16 ไร่ 2 งาน 32 ตารางวา
วัดโพธินายก ไม่มีหลักฐานชัดเจนว่าสร้างขึ้นในสมัยใด แต่ในหนังสือวัดที่พิมพ์ไว้ในหนังสือรวมบทสวดมนต์ของวัด ให้ข้อมูลจากการสันนิษฐานของนักโบราณคดี คือ วัดน่าจะสร้างขึ้นในสมัยอยุธยาตอนกลาง (พ.ศ. 1991–2231) ภายหลังจากการเสียกรุงศรีอยุธยาครั้งที่ 1 พ.ศ. 2112 ข้อสันนิษฐานนี้ได้มาจากการตีความหลักฐาน คือ เสาหงส์ 3 ต้น ซึ่งอยู่ในบริเวณท่าน้ำเดิมของวัด เพื่อแสดงสัญลักษณ์ที่พม่าสร้างไว้เพื่อแสดงการแผ่อำนาจของตน ประวัติวัดยังระบุว่าวัดโพธินายกเคยเป็นวัดหลวง ก่อนที่จะถูกยกเลิกไปใน พ.ศ. 2470 อุโบสถยังเคยใช้ประกอบพิธีถือน้ำพิพัฒน์สัตยามาตั้งแต่ครั้นรัชกาลพระบาทสมเด็จพระพุทธยอดฟ้าจุฬาโลกมหาราชถึงรัชกาลพระบาทสมเด็จพระปกเกล้าเจ้าอยู่หัวแห่งกรุงรัตนโกสินทร์
อีกข้อมูลจากกระทรวงวัฒนธรรมระบุว่าวัดโพธินายกสร้างขึ้นเมื่อ พ.ศ. 2392 ปลายรัชกาลพระบาทสมเด็จพระนั่งเกล้าเจ้าอยู่หัว และได้รับพระราชทานวิสุงคามสีมา เมื่อ พ.ศ. 2404 รัชกาลพระบาทสมเด็จพระจอมเกล้าเจ้าอยู่หัว และอุโบสถสร้างขึ้นเมื่อ พ.ศ. 2404 ใบพระราชทานวิสุงคามสีมาระบุ พ.ศ. 2413 กล่าวว่า มีพระอธิการหรือเจ้าอาวาสชื่อ อิน ยังสะกดชื่อว่า วัดโพ อย่างไรก็ตาม เอกสารอื่นก็มีเรียกชื่อวัดแตกต่างกันไป เช่น วัดโพท้ายเมือง บ้างสะกดว่า วัดโพธิ์ท้ายเมือง วัดโพธิ์ใต้เมือง วัดโพธิใต้ สันนิษฐานว่า เพื่อให้ชื่อนั้นต่างไปจาก วัดโพไซรย์ ซึ่งตั้งอยู่ทางเหนือขึ้นไปและอยู่ริมฝั่งขวาของแม่น้ำนครนายกเช่นเดียวกัน ส่วนชื่อวัดในปัจจุบัน "วัดโพธินายก" น่าจะเปลี่ยนตั้งแต่ พ.ศ. 2473
อาคารเสนาสนะประกอบด้วย อุโบสถ สร้างเมื่อ พ.ศ. 2404 ศาลาการเปรียญ สร้างเมื่อ พ.ศ. 2527 กุฎิสงฆ์ จำนวน 2 หลัง มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2490
วัดสี่ร้อย

วัดสี่ร้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำน้อย ในตำบลสี่ร้อย อำเภอวิเศษชัยชาญ จังหวัดอ่างทอง มีที่ดินตั้งวัดเนื้อที่ 21 ไร่ 3 งาน
วัดสี่ร้อยสร้างเมื่อวันที่ 19 มีนาคม พ.ศ. 2314 ได้รับพระราชทานวิสุงคามสีมาเมื่อวันที่ 6 กันยายน พ.ศ. 2452 มีตำนานเล่าว่า เมื่อปี พ.ศ. 2302 พระเจ้าอลองพญากษัตริย์พม่า ได้ให้มังระและมังฆ้องนรธา ยกกองทัพพม่ามาตีเมืองตะนาวศรีและเมืองมะริดของไทย เหตุการณ์ครั้งนี้ ขุนรองปลัดชู กรมการเมืองวิเศษไชยชาญ จำนวนทั้งสิ้น 400 คน เข้าสมทบกองทัพของพระยารัตนาธิเบศร์ โดยให้ชื่อว่า กองอาฑมาต ขุนรองปลัดชู ได้รับคำสั่งให้ไปตั้งสกัดทัพพม่าในเขตท้องที่ จังหวัดประจวบคีรีขันธ์ ณ อ่าวหว้าขาว พอพม่ายกกองทัพมา ขุนรองปลัดชูจึงควบคุมทหารโจมตีด้วยอาวุธสั้นถึงขั้นตะลุมบอนได้ปะทะกับมังระ และมังฆ้องนรธา แต่ก็ไม่สามารถเอาชนะกองทัพพม่าที่หนุนเนืองกันมาอย่างไม่ขาดด้วยกำลังที่น้อยกว่า เมื่อทราบข่าวต่างเศร้าโศกเสียใจ ประชาชนจึงได้ร่วมกันสร้างวัดขึ้นเป็นอนุสรณ์แก่อนุชนรุ่นหลังของชาวแขวงวิเศษไชยชาญ โดยให้ชื่อวัดว่า "วัดสี่ร้อย" ต่อมาได้สร้างเจดีย์สำหรับเคารพบูชาดวงวิญญาณของชาววิเศษไชยชาญที่พลีชีพในครั้งนี้จำนวน 400 คน
อาคารเสนาสนะต่าง ๆ มี อุโบสถกว้าง 10 เมตร ยาว 40 เมตร ศาลาการเปรียญกว้าง 14 เมตร ยาว 24 เมตร หอสวดมนต์กว้าง 8 เมตร ยาว 18 เมตร สร้าง พ.ศ. 2517 และกุฏิสงฆ์ จำนวน 15 หลัง จุดเด่นของวัด คือ หลวงพ่อโต ปางป่าเลไลย์ หน้าตักกว้าง 6 เมตรเศษ สูง 21 เมตร ชาวบ้านได้มากราบขอพรและจุดประทัด หรือพลุเพื่อเป็นการบูชาท่าน และเมื่อ พ.ศ. 2530 มีโลหิตไหลออกมาจากพระนาสิกของหลวงพ่อโตวัดสี่ร้อย ทำให้ชาวบ้านหลั่งไหลกันมากราบสักการะ และเรียกว่า "หลวงพ่อร้องไห้"
ปรัชญาตรรกวิทยา

พัฒนาการในการศึกษาเชิงปรัชญาของตรรกวิทยาเชิงรูปแบบด้วยตรรกวิทยาสัญลักษณ์ในช่วงปลายศตวรรษที่สิบเก้าและตรรกวิทยาเชิงคณิตศาสตร์ในช่วงทศวรรษที่ยี่สิบ หัวข้อที่ปฏิบัติตามประเพณีโดยตรรกวิทยา ไม่เป็นส่วนหนึ่งของตรรกวิทยาเชิงรูปแบบซึ่งมีแนวโน้มที่จะเรียกว่า"ปรัชญาตรรกวิทยา" หรือ "ตรรกวิทยาเชิงปรัชญา" ไม่ใช่เพียงแค่ "ตรรกะ" ทั่วไป
เมื่อเทียบกับประวัติศาสตร์ของตรรกวิทยา การแบ่งขอบเขตระหว่างปรัชญาของตรรกวิทยาและตรรกวิทยาเชิงปรัชญาเป็นการสร้างล่าสุดและไม่ชัดเจนเสมอไป ลักษณะดังกล่าว รวมถึง:
บทความนี้สรุปประเด็นเกี่ยวกับปรัชญาตรรกวิทยาหรือให้ลิงก์ไปยังบทความที่เกี่ยวข้อง
บทนำ.
บทความนี้ใช้ประโยชน์จากข้อกำหนดและแนวคิดต่อไปนี้:
ความจริง.
อริสโตเติลกล่าวว่า"สิ่งที่เป็น ไม่ใช่ หรือสิ่งที่ไม่ใช่ เป็นเท็จ และกล่าวว่าสิ่งที่เป็นอยู่และสิ่งที่ไม่ใช่นั้นเป็นความจริง"
ความจริงที่เห็นได้ชัดนี้ไม่ได้พิสูจน์ว่าไม่มีปัญหา
ความจริง.
ตรรกวิทยาใช้คำต่าง ๆ เช่น จริง เท็จ ไม่สอดคล้อง สมเหตุสมผล และขัดแย้งในตัวเอง คำถามเกิดขึ้นดังที่ Strawson (1952) เขียนไว้ว่า
 (ก) เมื่อเราใช้คำเหล่านี้ในการประเมินเชิงตรรกะ เรากำลังประเมินอะไรกันแน่? และ (ข) การประเมินเชิงตรรกะเป็นไปได้อย่างไร?
นิยามความจริงของ Tarski.
ดู:
ความจริงเชิงวิเคราะห์ ความจริงเชิงตรรกะ ความสมเหตุสมผล ผลลัพธ์เชิงตรรกะ และผลพวงเชิงตรรกะ.
เนื่องจากการใช้ความหมาย ถ้าไม่ใช่ความหมายของคำศัพท์เป็นส่วนหนึ่งของการอภิปราย จึงเป็นไปได้เพียงให้คำจำกัดความการทำงานต่อไปนี้เพื่อวัตถุประสงค์ของการอภิปราย:
แนวคิดของความจริงตรรกะมีการเชื่อมโยงอย่างใกล้ชิดกับสิ่งที่สมเหตุสมผล, ผลลัพธ์เชิงตรรกะและผลพวงเชิงตรรกะ (เช่นเดียวกับความขัดแย้งในตัวเอง ความจำเป็นต้องเป็นเท็จ ฯลฯ)
ปัญหาที่เกิดขึ้น ได้แก่ :
ดูเพิ่มเติม.
บุคคลสำคัญ.
บุคคลสำคัญในปรัชญาตรรกวิทยา ได้แก่:<templatestyles src="Col-begin/styles.css"/>
นักปรัชญาตรรกวิทยา.
<templatestyles src="Col-begin/styles.css"/>